Նրան նկատում են տեղացի քննադատներն ու արվեստագետները: Հայտնի գրող Յուսուֆ էլ Սիբաին առանձնացնում է բնորդի բնավորության առանձնահատկությունները երեւան հանելու նրա ունակությունը, իսկ մտավորական Անթուան Ջեննաուին՝ արվեստի խորհրդավորությունը եւ տեխնիկական տարբեր միջոցներ օգտագործելու նրա բացառիկ կարողությունը: Երկուսն էլ ֆրանսերեն հոդվածներով հանդես են գալիս «Le Progrռs Egyptien» եւ «Le Journal d՛Egypte» պարբերականների 1979-81 համարներում: Երրորդ անձնավորությունը, որ նկատում եւ մեծապես գնահատում է նրա գործերը, հայկական «Արեւ» թերթի խմբագիր Ավետիս Յափուջյանն էր: